Атырауда қонақүйде адам тонаған күдіктілер ұсталды
DATE: 14:48, 13 Тамыз 2024 | GMT +5
TITLE: Атырауда қонақүйде адам тонаған күдіктілер ұсталды
URL: https://kaz.inform.kz/news/atirauda-konakuyde-adam-tonagan-kudktler-ustaldi-47d79f/
META: DATE: 14:48, 13 Тамыз 2024 | GMT +5
TOTAL WORDS: 131
AUTHOR(S):
TEXT: Атырау облыстық полиция департаментінің баспасөз қызметінен мәлім еткендей, тәртіп сақшылары 2 тонау қылмысына қатысты күдіктілерді ұстаған. «Ұйымдасқан қылмысқа қарсы іс-қимыл басқармасының қызметкерлері 2 тонау қылмысына байланысты жедел іздестіру іс-шарасына өткізді. Қылмыстың бірі Атыраудағы қонақүйде болған. Қонақүйде 23 және 18 жастағы күдіктілер 39 жастағы тұтынушыға күш қолданған. Сөйтіп, жәбірленушінің бағалы алтын жүзігі мен қолсағатын, 1 млн 200 мың теңге ақшасын тонағаны анықталды. Күдіктілер анықталып ұсталды», - деп хабарлады департаменттің баспасөз қызметі. Сондай-ақ, аталған басқарманың қызметкерлері 45 және 42 жастағы тұрғындардың моблиьді телефонын жымқырған күдіктіні ұстады. Күдіктінің жасы – 36-да. Қазір күдіктілерге қатысты тонау дерегімен тергеу амалдары жүргізіліп жатыр. ҚР Қылмыстық кодексте тонау қылмысы үшін күдіктілерге 3 жылдан 7 жыл мерзімге бас бостандығынан айыру жазасы көзделген. Еске сала кетелік, бұған дейін Атырауда бірнеше тұрғынның атына 7 млн теңге несие рәсімдеген күдікті ұсталған еді
